CELEX: E2008P0001
Language: et
Date: 2008-01-16 00:00:00
Title: Oslo piirkonnakohtu taotlus saada EFTA kohtult nõuandev arvamus kohtuasjas Therese Slinning vs . Norra riik, keda esindab komitee, kes tegeleb välisriigis osutatud raviteenuste tasustamise küsimustega ja kaebustega selliste raviteenuste kohta (Kohtuasi E-1/08)

8.5.2008   
            
            
               ET
            
            
               Euroopa Liidu Teataja
            
            
               C 113/16
            
         Oslo piirkonnakohtu taotlus saada EFTA kohtult nõuandev arvamus kohtuasjas Therese Slinning vs. Norra riik, keda esindab komitee, kes tegeleb välisriigis osutatud raviteenuste tasustamise küsimustega ja kaebustega selliste raviteenuste kohta
   (Kohtuasi E-1/08)
   (2008/C 113/13)
   Oslo tingrett (Oslo piirkonnakohus) esitas 16. jaanuari 2008. aasta kirjas, mis saabus kohturegistrisse 21. jaanuaril 2008, taotluse EFTA kohtult nõuandva arvamuse saamiseks kohtuasjas Therese Slinning vs. Norra riik, keda esindab komitee, kes tegeleb välisriigis osutatud raviteenuste tasustamise küsimustega ja kaebustega selliste raviteenuste kohta. Arvamust taotletakse järgmistes küsimustes:
   
               1.
            
            
               Kas välisriigis saadud sellise raviteenuse kulude hüvitamisest keeldumine, mida rahvusvahelise meditsiini kohaselt käsitletakse eksperimentaalse või testravina ja mida asukohariigis ei hüvitata, on kooskõlas Euroopa Majanduspiirkonna lepingu artiklitega 36 ja 37 ning nõukogu määruse (EÜ) nr 1408/71 artikliga 22?
            
         
               2.
            
            
               Kas esimesele küsimusele vastamisel on asjakohane, et kõnealune ravimeetod on kättesaadav asukohariigis või et asukohariik kaalub selle pakkumist tulevikus?
            
         
               3.
            
            
               Kas välisriigis saadud haiglaravi kulude hüvitamisest keeldumine põhjendusel, et patsient võiks saada asjakohast raviteenust asukohariigis meditsiiniliselt õigustatud ajavahemiku jooksul, mida on hinnatud tunnustatud rahvusvaheliste meetodite alusel, on kooskõlas Euroopa Majanduspiirkonna lepingu artiklitega 36 ja 37?
               Kas sellele küsimusele vastamisel on asjakohased järgmised aspektid:
               
                           a)
                        
                        
                           kõnealuste kulude hüvitamisest võib keelduda isegi juhul, kui välisriigis osutatavat raviteenust võidakse pidada asukohariigis osutatavast teenusest paremaks?
                        
                     
                           b)
                        
                        
                           patsiendile, kes on otsustanud eelistada välisriigis osutatavat raviteenust asjakohasele raviteenusele asukohariigis, ei hüvitata välisriigis osutatud raviteenuse kulu ulatuses, mis on võrdne sama ravi maksumusega asukohariigis?
                        
                     
         
               4.
            
            
               Kas eespool esitatud küsimustele vastamisel on asjakohased järgmised aspektid:
               
                           a)
                        
                        
                           asukohariigis ei ole patsiendile pakutud kõnealust raviteenust, mida võiks pidada asjakohaseks raviks?
                        
                     
                           b)
                        
                        
                           välisriigis osutatud raviteenus tõepoolest parandas patsiendi tervislikku seisundit?